รัฐบาล ประกาศให้การแก้ปัญหาโควิด -19 เป็นวาระแห่งชาติ ขอความเข้าใจและความร่วมมือเพื่อผ่านวิกฤติด้วยกัน
รัฐบาล ประกาศให้การแก้ปัญหาโควิด -19 เป็นวาระแห่งชาติ ขอความเข้าใจและความร่วมมือเพื่อผ่านวิกฤติด้วยกันพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยัน เจตนารมณ์ที่แน่วแน่ในการดูแลรักษาสุขภาพของประชาชนคนไทย ดังนั้นต้องขอความร่วมมือ สิ่งใดที่ยังเป็นปัญหาขอให้เข้าใจและเห็นใจรัฐบาล เพราะทำงานดูแลในภาพรวม ทั้งการเดินทางกลับเข้าประเทศและสถานที่ควบคุมโรคทั้งของรัฐและส่วนภูมิภาค และอีกหลายมาตรการที่ออกมา จะต้องบูรณาการทั้งหมด ทั้งการดูแลของกระทรวงสาธารณสุขและหน่วยงานด้านความมั่นคง การขนส่ง คมนาคม ดังนั้นการตัดสินใจต่างๆ ต้องอยู่ภายใต้นโยบายรัฐบาล ทั้งนี้ขอประกาศให้การแก้ปัญหาโควิด -19 เป็นวาระแห่งชาติ และตนเองในฐานะผู้นำยินดีรับฟังข้อเสนอแนะจากทุกภาคส่วนและขอให้ร่วมกันแก้ปัญหากับรัฐบาลส่วนการเดินทางเข้าประเทศ นายกรัฐมนตรี กล่าวว่า ได้สั่งการให้ทยอยเดินทางเข้ามา เพื่อให้ง่ายต่อการส่งต่อเข้าพื้นที่ ดังนั้นขอให้ทุกคนเข้าใจ ขณะที่ผู้ประกอบการพิสูจน์ข้อเท็จจริงได้ว่า ได้รับผลกระทบจากโควิด-19 ก็พร้อมช่วยเหลือผู้ประกอบการ ย้ำทุกมาตรการต้องผ่านการคัดกรองของกฏหมาย